
Jedan se čovjek razbolio neposredno prije ***[ramazana](https://pitajucene.com/search/ramaza/questions/ "Pretraži pitanja o ramazanu")***, te nije mogao postiti, a nakon četiri dana preselio je na ***[ahiret](https://pitajucene.com/search/ahiret/questions/ "Pretraži pitanja o ahiretu")***. Hoće li neko u njegovo ime postiti ta četiri dana?


* 
* 
* 
* 
* 
* 
* 

 
Može li se napostiti ramazan za drugu osobu?

Ako se tu radilo o izlječivoj bolesti, neće se postiti na njegovo ime, na temelju ajeta: “…a ko se razboli ili se na putu zadesi neka isti broj dana naposti…” (el-Bekara, 185). Drukčije rečeno, čovjek u vezi s kojim pitate bio je dužan da nakon što ozdravi naposti onoliko dana koliko je propustio, ali je umro, pa je oslobođen te obaveze; on nije dočekao nastupanje vremena u kojem je morao napostiti. Poput njega je onaj čovjek koji umre u mjesecu šabanu: njemu se u obavezu ne stavlja pošćenje mjeseca ***[ramazana](https://pitajucene.com/search/ramaza/questions/ "Pretraži pitanja o ramazanu")*** jer ga nije dočekao. A ako se radilo o bolesti koja se, po svemu sudeći, neće moći izliječiti, onda je u samom početku njegova obaveza bila da za svaki propušteni dan ramazanskog posta nahrani jednog siromaha.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


